

 РЕПУБЛИКА БЪЛГАРИЯ

 МИНИСТЕРСТВО НА ТУРИЗМА

**Резюме на процедура за получаване на безвъзмездни средства:**

**BG-RRP-3.006 „Изграждане на нови ВЕИ за собствено потребление в комбинация с локални съоръжения за съхранение на енергия в предприятията” по Национален План за Възстановяване и Устойчивост (НПВУ)**

**Краен срок за подаване на проектни предложения: 16:30 часа на 15.05.2023 г.**

**Цел на процедурата**

Целта на процедурата е предоставяне на безвъзмездни средства за изграждане на възобновяеми енергийни източници (ВЕИ) за собствено потребление, комбинирани с локални съоръжения за съхранение на енергия, с което да се насърчи прехода на частния сектор, **в.т.ч. от сектор „Туризъм“**, към екосъобразна дейност.

**Бюджет на процедурата**

Общият размер на средствата по процедурата: **200 000 000 лева**

|  |  |
| --- | --- |
| **Минимален размер на безвъзмездното финансиране за предприятие**  | **Максимален размер на безвъзмездното финансиране за предприятие** |
| **75 000 лева**  | **1 000 000 лева**  |

**Режим на финансиране**

По процедурата се прилага следния режим на държавна помощ: „Инвестиционни помощи за насърчаване на енергията от възобновяеми източници“ съгласно чл. 41, т.6, б. в) от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014).

|  |  |  |
| --- | --- | --- |
| **Категория на предприятието** | **Максимален интензитет на помощта за дейности*****извън* ЮЗР** | **Максимален интензитет на помощта за дейности*****в* ЮЗР**  |
| **Микро и малки предприятия** | **50%** | **50%** |
| **Средни предприятия**  | **50%** | **45%** |
| **Малки дружества със средна пазарна капитализация и дружества със средна пазарна капитализация** | **45%** | **35%** |

|  |  |  |  |  |
| --- | --- | --- | --- | --- |
| **Групи сектори на икономическа дейност:** | **Микро предприятия** | **Малки предприятия** | **Средни предприятия** | **Малки дружества със средна пазарна капитализация и дружества със средна пазарна капитализация** |
| **Индустрия (включваща сектори B, C, E и F)** | **13 000 000 лева** | **40 000 000 лева** | **39 000 000 лева** | **38 000 000** **лева** |
| **Услуги (включваща сектори G, H, I\*, J, L, M, N, P, Q, R\* и S)***сектор I „Хотелиерство и ресторантьорство“**сектор R „Култура, спорт и развлечения“* | **10 000 000 лева** | **21 000 000 лева** | **21 000 000 лева** | **18 000 000** **лева** |

|  |  |
| --- | --- |
| **Категория на предприятието** | **Mаксимален размер на заявеното безвъзмездно финансиране** *на база реализираните от кандидата средногодишни нетни приходи от продажби (НПП) за тригодишния период 2019 г., 2020 г. и 2021 г.* |
| **Микро предприятия** | **90%** от НПП за тригодишния период |
| **Малки предприятия** | **60%** от НПП за тригодишния период |
| **Средни предприятия, малки дружества със средна пазарна капитализация и дружества със средна пазарна капитализация** | **25%** от НПП за тригодишния период |

**Допустими са всички кандидати от съответните кодове на икономическа дейност, които:**

**• са търговци по смисъла на Търговския закон или Закона за кооперациите;**

**• са регистрирани не по-късно от 31.12.2019 г.;**

**• са микро, малки и средни предприятия по смисъла на чл. 3 и чл. 4 от Закона за малките и средните предприятия, малки дружества със средна пазарна капитализация или дружества със средна пазарна капитализация;**

**• са заявили подкрепа за основната си икономическа дейност съгласно КИД-2008;**

**• са реализирали нетни приходи от продажби за 2021 финансова година в зависимост от категорията на предприятието - кандидат, както следва:**

|  |  |
| --- | --- |
| **Категория на предприятието** | **Нетни приходи от продажби за 2021 г.** |
| **Микро предприятие** | **≥ 80 000 лева** |
| **Малко предприятие** | **≥ 200 000 лева** |
| **Средно предприятие** | **≥ 800 000 лева** |
| **Малко дружество със средна пазарна капитализация или дружество със средна пазарна капитализация** | **≥ 3 000 000 лева**  |

**Допустими дейности и разходи**

По процедурата е допустимо изграждане на **нови фотоволтаични инсталации до 1 MW за производство на енергия от възобновяеми източници за собствено потребление в комбинация с локални съоръжения за съхранение на енергия (батерии)**, които следва да отговарят на определени минимални технически изисквания.

**Инвестицията следва да се поддържа** от страна на крайния получател в имота, където първоначално е изградена, най-малко **5 (пет) години** от окончателното плащане като фотоволтаичната система произвежда **електрическа енергия само за собствено потребление**, а съхранената електрическа енергия от батериите се **използва само за собствено потребление**.

**Допустими** са разходи за придобиване на **ДМА, ДНА, СМР на покрив/фасада/прилежащ имот** и **консултантски услуги от инженерно-технически характер**.

**Инсталираната мощност не следва да надвишава повече от 2 (два) пъти** размера на предоставената мощност, съгласно **удостоверение за предоставена мощност или договор на кандидата с електроразпределителното дружество (ЕРД), но не повече от 1 MW**.

**Локалните съоръжения за съхранение на енергия (батерии),** следва да са с **общ минимален капацитет** равностоен на **съхранение с продължителност от поне 1 час за поне 100% от инсталираната мощност или поне 2 часа за поне 50% от инсталираната мощност, или поне 4 часа за поне 25% от инсталираната мощност на фотоволтаичната система**.

**Инвестицията** трябва да се изпълнява **върху сграда/имот, която е изцяло собственост на кандидата** или същият да притежава **документ за учредено право на строеж върху имота**. **Инвестицията не може** да се изпълнява **върху сграда/имот**, които се ползват от кандидата чрез договор за **наем или концесия**.

**Продължителността на всеки проект** не следва да надвишава **18 (осемнадесет) месеца**.

**Пределна (максимална) цена** за изграждане на фотоволтаична система е в размер на до **3000 лева без ДДС за всеки 1 kW инсталирана мощност** на енергийното съоръжение.

**Потребената електрическа енергия** от кандидата от изградената по проекта фотоволтаична система **следва да не е по-малко от 260 kWh на годишна база за всеки 1 kW инсталирана мощност** на енергийното съоръжение (при средно 1380 кWh за България).

**Критерии за оценка на проектните предложения**

**Оценяването** на проектните предложения се извършва на база предварително обявени **критерии за административна допустимост** и **критерии за оценка на качеството,** които включват коефициенти, получени от различнипоказатели в **годишния финансов отчет на кандидата за финансовите 2019 г., 2020 г. и 2021 г**.

**Начин на кандидатстване**

Кандидатстването се извършва с подаване на проектно предложение изцяло по електронен път посредством попълване на уеб базиран Формуляр в **ИСМ-ИСУН 2020, раздел НПВУ** с използването на валиден **Квалифициран електронен подпис (КЕП)**, а процедурата се администрира от **Министерство на иновациите и растежа** като Структура за наблюдение и докладване (СНД) на Програмата за икономическа трансофрмация (ПИТ) към НПВУ.